A oes yn rhaid i Ysgolion ddefnyddio pecyn gwaith yr hinsawdd?
Na, nid yw’ch Ysgol yn gorfod defnyddio’r pecyn gwaith. Y cyfan y mae’r pecyn gwaith yn ei wneud yw darparu’r wybodaeth a’r oﬀer i helpu i leihau eﬀaith gyﬀredinol eich ysgol ar yr hinsawdd, a thrwy hynny i gyﬂawni amryw fuddion eraill (cwtogi ar gostau gweithredu, er enghraifft).


Oes unrhyw gymhelliant i ddefnyddio’r pecyn gwaith?
Y cymhellion i ddefnyddio’r pecyn gwaith yw defnyddio ynni’n fwy eﬀeithlon a chwtogi ar gostau, bod yn barod am ddatblygiadau a ddaw yn y dyfodol ac yn wydn rhag eﬀeithiau newid hinsawdd, gwella iechyd a llesiant, ymgysylltu â phobl ifanc i ddysgu sgiliau gwyrdd a meithrin cyswllt â chymunedau i weithredu ynghylch yr hinsawdd yn lleol.


Pa ﬂwyddyn a ellir ei defnyddio fel gwaelodlin?
Chi piau’r dewis ar gyfer pa gyfnod o 12 mis yr adroddwch ynghylch eich allyriadau, ond fel arfer mae pobl yn dewis y flwyddyn galendr neu’r ﬂwyddyn ariannol (1 Ebrill > 31 Mawrth), ac efallai y dymuna Ysgolion ddefnyddio’r ﬂwyddyn academaidd. Dylech ddefnyddio’r ﬂwyddyn ddiweddaraf y mae gennych ddata cyﬂawn ar ei chyfer wrth osod gwaelodlin.


A gaiﬀ allyriadau o weithio gartref eu cynnwys?
Na, gan nad yw’r fethodoleg gyfredol yn gwbl gywir.


Beth os nad oes data ar gael ar gyfer ynni/dŵr?
Mae’r carboniadur yn cynnwys tab meincnodi sy’n gallu darparu data meincnodi ar gyfer ﬃgyrau ynni a dŵr yn seiliedig ar faint yr adeilad. Os oes arnoch angen mwy o gyngor ar hyn, cysylltwch â’r
Tîm Newid Hinsawdd a Thrawsnewid Ynni: energy@sirgar.gov.uk.

Beth os oes sefydliad arall yn defnyddio ynni a dŵr yn yr adeilad hefyd?
Os mai am ganran o ﬁliau cyﬂeustodau’r saﬂe yn unig rydych chi’n gyfrifol a’ch bod yn methu â gweld y data ynni, e-bostiwch energy@sirgar.gov.uk i gael dealltwriaeth o’r data ar ddefnyddio ynni a dŵr a chael gwybod sut i rannu hynny â’r gyfran a godir arnoch chi.

Oes unrhyw gefnogaeth ar gael i ysgolion, gan gynnwys cymorth ariannol?
Mae’r pecyn gwaith yn cynnwys enghreifftiau o’r cyllid sydd ar gael ar gyfer prosiectau. 


Os yw Cyngor Sir Caerfyrddin yn casglu ein gwastraﬀ, oes angen cynnwys y data gwastraﬀ?
Mae angen casglu’r data er gwaethaf hynny, a’r archwiliad gwastraﬀ sydd yn y pecyn gwaith yw’r dull gorau ar hyn o bryd ar gyfer casgliadau’r Cyngor. Mae’r rhain i’w gweld drwy fynd i’r gwymplen ‘Rheoli Carbon’ ar y dudalen we o dan y canllawiau casglu a mewnbynnu data fel atodiad 1.


Os caiﬀ ystafell ei rhentu allan fel canolfan gymunedol leol i gynnal cyfarfodydd, sut ellir cynnwys hynny yn y carboniadur?
Gellir cynnwys hwn yn y gadwyn gyﬂenwi fel gwasanaethau adeiladau, gan ei fod yn wasanaeth a brynir ac yn creu allyriadau anuniongyrchol gan yr Ysgol. 

Oes angen inni gyﬂwyno ein data carbon i Gyngor Sir Caerfyrddin ac os felly, a gaiﬀ y data eu monitro?
Nid oes angen ichi ddarparu’ch data carbon i Gyngor Sir Caerfyrddin, ond o bryd i’w gilydd bydd y Tîm Newid Hinsawdd a Thrawsnewid Ynni yn gofyn am wybodaeth ynglŷn â’ch cynnydd er mwyn deall ym mha feysydd rydych yn gweithredu.

